**Budapest Főváros II. ker. Önkormányzat**

**Képviselő – testületének**

**Közoktatási, Közművelődési, Sport, Egészségügyi,**

**Szociális és Lakásügyi Bizottsága**

**10.**

**.**

**J E G Y Z Ő K Ö N Y V**

**Készült:** a Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 2022. június 14-én 10.00 órai kezdettel a Budapest Főváros II. ker. Polgármesteri Hivatalban megtartott üléséről.

**Jelen vannak**:

Kiss Roland elnök

Dr. Bíró Zsolt a bizottság tagja

Riczkó Andrea a bizottság tagja

Perjés Gábor a bizottság tagja

Juhász Veronika a bizottság tagja

Práczki Péter a bizottság tagja

Gál Andrea a bizottság tagja

**Távol maradt:**

Váradi Fanni Piroska a bizottság tagja

Bozzay Kató a bizottság tagja

**Meghívottak:**

Vargáné Luketics Gabriella

Fábik Gabriella Ellátási Osztályvezető

Ötvös Zoltán Intézményirányítási Osztályvezető

Rácz Edit Intézményirányítási Osztály ügyintézője

Németh Ágnes Intézményirányítási Osztály ügyintézője

**Jegyzőkönyvvezető:** Kapócs Ágnes

A Bizottság elnöke megállapítja, hogy a bizottság határozatképes.

**Határozati javaslat:** A Bizottság úgy dönt, hogy a mai ülés jegyzőkönyvének hitelesítésével Juhász Veronikát bízza meg.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 176/2022.(VI.14.) határozata**

A Bizottság úgy dönt, hogy a mai ülés jegyzőkönyvének hitelesítésével Juhász Veronikát bízza meg.

(egyhangú 7 igen)

**Határozati javaslat:** A bizottság úgy dönt, hogy felveszi napirendjére a „Javaslat a kerület testnevelés és sport mozgalmában kiemelkedő munkájáért elismerésben részesülő pedagógusok személyére” és a napirend elfogadása után zárt ülést rendel el (10.03 óra).

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 177/2022.(VI.14.) határozata**

A bizottság úgy dönt, hogy felveszi napirendjére a „Javaslat a kerület testnevelés és sport mozgalmában kiemelkedő munkájáért elismerésben részesülő pedagógusok személyére” és a napirend elfogadása után zárt ülést rendel el (10.03 óra).

(egyhangú 7 igen)

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 178/2022.(VI.14.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság

az ülés napirendjét az alábbiak szerint hagyja jóvá

1. Javaslat a kerület testnevelés és sport mozgalmában kiemelkedő munkájáért elismerésben részesülő pedagógusok személyére (zárt)

2.Magyar Máltai Szeretetszolgálat, CoHousing bizottsági meghallgatás, szakmai konzultáció

3.Egyebek

(egyhangú 7 igen)

**Az 1. napirend tárgyalása előtt a Bizottság Elnöke a zárt ülést 10.02 órakor elrendeli. A zárt ülésen elhangzottakat valamint a Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 179/2022.(VI.14.), határozatát a zárt ülés jegyzőkönyve tartalmazza.)**

A Bizottság Elnöke a zárt ülést 10.07 órakor feloldja.

2.Napirend

Magyar Máltai Szeretetszolgálat, CoHousing bizottsági meghallgatás, szakmai konzultáció

A Magyar Máltai Szeretetszolgálat meghallgatása következik.

Aba Botond Csaba bemutatja Németh Papp Anikót, munkatársát, intézményvezető helyettest. Üdvözlendő, hogy ilyen jó a kapcsolat az önkormányzat és a szolgálat között. Sajnos Hajdú Krisztián aki ebben a tanulmányban aktívan részt vett nem tudott megjelenni.

Az volt izgalmas, hogy a lakosság hogyan reagál a hajléktalanságra. Nagy meglepetések nem születtek, a válaszadók többsége érzékeny a témára, de ha megnézzük a kérdőíveket nyilván azok válaszoltak akik valamilyen szinten érdeklődőek voltak. Ami nyilvánvaló és nem csak a II. kerületet érinti az a lakosságnak azon része akik támogatják már már túlságosan is. Fel kellene hívni a figyelmüket, hogy hol lehetne egyéb támogatásokat adni. Friss statisztika alapján a közterületen ellátottak száma 121 fő volt az elmúlt egy évben, újonnan regisztrált 11 fő. Az előző csoportban benne voltak azok akiket rendszeresen illetve alkalmanként látogattak meg. Az a tapasztalat, hogy a peremkerületekből a forgalmasabb belterületeken telepszenek meg.

A másik statisztika, hogy akiket regisztrálunk többször vannak nappali melegedőben vagy éjjeli menedékhelyen. A kollégák elmondása alapján 4 esetből ketten egyéni lakhatásba, albérletbe költözött. Ez az önkormányzat támogatásával valósult meg, folyamatosan 60-60 ezer forinttal támogatja a konzorciumon keresztül. A szolgálat egy hölgyet először közfoglalkoztatottként alkalmazott takaratóként és nagyon rövid időn belül vidéki munkát talált és vidékre költözött. Egy másik hölgy a Hiltonban tudott munkát vállalni. Másik hölgynek az adósságrendezését kezdték el.

Két konkrét megoldási javaslattal készültek, az egyik ami a szakmai munkánkat segítené az egy olyan rehabilitációs program ami egyrészt az I. kerületben most indul el, a XII. kerületben pedig évek óta van. Ez nagyjából 3.5 millió forint ami arról szól, hogy kiválasztunk hat olyan ellátottunkat akik közterületen él és egyéni támogatás szükséges ahhoz, hogy az ő helyzete megoldódjon. Ez lényegében azt jelenti, hogy egy éves időtartamra szól a gondozási terv ezalatt eldől, hogy mennyire sikeres vagy nem.

A szociális munkások készítenek egy egyénre szabott gondozási tervet azért izgalmas egy ilyen program, mert egy kicsit elszakad az intézményi keretektől. Az is el lehet érni, hogy közterületről éjjeli melegedőbe költözzön.Pszichiáterre is szükség van ez nem olcsó, arról nem is szólva, hogy a szakember nem szívesen járja az utcákat.

Azt tudjuk vállalni, hogy egy intenzív gondozási stratégiát valósítanak meg. A dolgozók bérét is szeretnék kiegészíteni.

A másik ami szóba kerül a II.kerület kapcsán együttműködés lehet a szociális bérlakások kapcsán. Az erdős területekről könnyebb kiválasztani azokat az ellátottakat akik ezt a szociális bérlakást meg is tudják tartani. A klasszikus utcán élő hajléktalanoktól nehezebben várható el hogy egy albérletbe beköltözzön és fenn tudja tartani. Aki kunyhóban él illetve dolgozni jár annál reálisabb az esély a fenntartásra.

Kovács Márton kérdése az, hogy abból a 121 főből aki a kerületben él van-e olyan statisztika hogy ebből mennyien élnek az erdős területeken.

Jelenleg nincs de meg tudják nézni, ha információ lesz tájékoztatást adnak.

K.M említették az I. és XII. kerületi együttműködést erről szeretne tájékoztatást.

A XII. kerületről beszélne, mivel az I. kerületben kidolgozás alatt van a projekt, mely hat fővel indul el.

A XII. kerületben 6-8 éves a projekt évente mindig megújítják és egyedi támogatási kérelmet adnak be. 10-12 fővel indult be a történet de nagy volt a fluktuáció nehezen tudták tartani hat emberrel könnyebb aktívabban dolgozni. Jó pár elhelyezés történt a kerületben. Abban támogatják a szolgálat munkáját, hogy a kerület területén élő hajléktalanság felszámolását segítsék. Nagyjából az egy főre eső forrás nagyjából 250-350 e. forintig terjed ehhez jött hozzá a bérköltség.

Amit programelemként fel tudnak vonultatni az a motivációs csomag. A programokat nem pályázatszerűen valósítják meg hanem egyrészt az elkölthető keret viszonylag rugalmas. Le van papírozva az ellátottakkal a támogatás. Ami rendszeres programelemként fordul elő motívációs csomagnak nevezik, mely az étkezést is magában foglalja. Csak akkor kapnak élelmiszer csomagot, ha beköltöznek a hajléktalan szállóra. Ez egy támogatási csomag. Tisztasági csomagot ill. BKV bérletet is tartalmaz feltöltőkártya mobilhoz.

Átvállalják az átmeneti szállás térítési díját, mely egy embernek havonta bontásban 15 000 Ft. Ott vagyunk mellettük tudnak anyagi ill. mentális támogatást adni.

Példaként még megemlíti, hogy volt egy olyan esetük ahol egy hölgy megörökölt egy tanyát, melyhez háziállatokat vásároltak részér, fel tudott építeni egy kis házi gazdaságot két év alatt.

Az is fontos, hogy a szociális munkásoknak is tudnak biztosítani eszközöket.

Juhász Veronika megköszöni a tartalmas beszámolót és köszönetét fejezi ki a dolgozók felé áldozatos munkájukért.

A fővárosi statégia szerint, hogy látják milyen mélységében tudnak együttműködni. A lakosságnál azt látja, hogy egy félelem gát, van bennük.

Kérdésekre a szolgálatvezető elmondja, hogy a statégia jelenleg véleményezési fázisban van. Jogszabályi keretek között valósul meg. A kis projektek tudnak működni, különbségek lesznek ha egységében nézzük.

Több kerülettel is vannak együttműködéseik. Lehetne közös egyezséget kitalálni.

Kiss Roland úgy látja, hogy a helyi kis programok tudnak inkább változásokat hozni. Lépcsőzetesen kell megvalósítani a programot. Azt érzékeli a facebookról illetve a hozzászólásokból, hogy nagyon végletes a hozzáállás a lakosság részéről.

Úgy látja, hogy a budai régió egy egység.

Aba Botond úgy látja, hogy hozzanak létre egy levelezést, hogy online formában kellene tovább folytatni az egyeztetést, tájékoztatást.

10.48 órakor szünet, 10.52 órakor a CoHousing prezentációjával folytatódik az ülés.

Marikovszky Andrea bemutatkozik a Cohausing Egyesület tagjaként és bemutatja munkatársait akik részt vettek az anyagok elkészítésében.

Elmondja, hogy jelenleg milyen projekten dolgoznak: Zuglóban van egy olyan épület amit az önkormányzat szeretne teljes egészében felújítani ebben egy 14 lakásos önkormányzati tulajdonban tartott cohausingot szeretnének létrehozni. Egy 61 nm-es területen közös közösségi terület maradna. Az ökohausing projectből meg tudták tartani, hogy a alapvetően szociálisan rászorult emberekkel kötnek szerződéseket. Lesznek olyan lakások amik kifejezetten kerekesszékesek számára alakítanak ki, illetve különböző hátrányos helyzetben lévők részére alakítanak ki. Igyekeznek valamennyit megőrizni a klímavédelmi szempontokból is. Ennek kialakítását támogatásukkal fogja megvalósítani az önkormányzat.

A másik egy európai úniós program az Erasmus plusz ami szintén Cohausing amiben szintén egy olyan modellt van lehetőség megteremteni. Ebben pályakezdő egészségügyi dolgozók helyzetéről adjanak világos képet. A harmadik kerületben már megvan az a terület ahol létrejön az első magyarországi Cohausing.

Több egyesületi tag is részt vesz mind szakértőként, mind leendő lakóként. Ez az EU-s támogatás arra vonatkozik, hogy Bécsben különböző kutatásokat végeztek ill. lett egy mentoruk akinek egy két gondolatát bemutatja. Ő egy építész stúdiónak a vezetője aki huszonvalahány munkatárssal dolgozik.Már 18-19 Cohausing építésében is részt vett. Fontos számára, hogy a lakhatási válságra közösen valami megoldást adjunk.

Tudja, hogy az önkormányzatok nagyon kevés továbblépési lehetőséggel élnek sok éve ezért olyan lehetőségeket próbáltak kidolgozni ami kiküldésre került. Ez az otthon –közösségbeni projekt 6 olyan elképzelésük van ami támogathatja azt, hogy a Cohausing egyre inkább elterjedjen.

Van honlap, facebook ahová minden feltesznek ami fontos. Bármilyen kérdés felmerül, akár személyesen akár mailban szívesen válaszolnak a továbbiakban is.

Nem csak az ismeretterjesztés, szemléletformálás az első szempont, de alapvetően ezek a legfontosabbak.

Az a cél, hogy létrejöjjenek valóban Cohausingok Magyarországon ami azt jelenti, hogy 3-4-5 éves folyamatról beszélünk.

Ábrákkal képekkel szemlélteti a projektet. Tanulmányai során több külföldi városban is járt Berlinben van egy kezdeményezés mégpedig, hogy idősek hoznak létre egy Cohausingot amely nem nyugdíjasház.

Ami izgalmas egy 81 lakásos együttélésben, hogy 15 lakást hátrányos helyzetű személyeknek adnák.

Gyakorlatilag a társadalomban megbecsült emberek együtt élnek hajléktalan emberekkel.

Bécsben van egy új városnegyed hatalmas új építésű terület van azt kell tudni, hogy Bécsben a lakásoknak több mint az 50%-a önkormányzati tulajdonú.

Alapvetően középosztálybeli személyekről van szó akik támogatják a Cohausingot. Néhány kép kerül bemutatásra a zuglói épülő ingatlanról.

A környezet és klímavédelem nagyon fontos feladat.

Egyenlőre az együttműködő lakóközösségekre helyezik a hangsúlyt, egy meglévő társasház ahol alapjáraton nem kell semmilyen forrást teremteni építészeti szempontból.

Ami alapvetően egy kiindulás az az, hogy van egy nyitott lakóközösség egy jó pályázati kiírással lehet elérni azt, hogy a lakosság nyitott legyen erre és alapvetően átalakuljanak egy nyitott Cohausing közösséggé.

A folyamat azzal fog járni, hogy miután megtörténik a kiválaszás akkor ennek a lakóközösségnek tehát ez egy pilot projekt ez egy jó indulás, hogy egy helyen elindulunk megcsinálunk valamit és az ad új lehetőségeket.

A második szakasza az, hogy a fejlesztési folyamatot megcsináljuk ennek a támogatására szakemberekkel dolgozunk és az egyik ilyen nagyon fontos eleme ennek nagyon sok részlete van. Van egy olyan része, hogy belsőépítészeti átalakítással tartósítja ezt a Cohausinget. Fontos cél az hogy ez ne egy átmeneti állapot legyen hanem valamilyen fenntartható állandó.

Nagy jelentősége van ha van ennek egy publikációja ha a Cohausing témáját az önkormányzat felveszi, támogatja fontosnak tartja és akkor legyen erről szó az elkövetkező egy évben.

A II. szakaszban a projekt elindításához feltétlenül szükség van egy nagyon jó pályázatra és egy pályáztatási folyamatra hiszen már abban ami a kérdőívben is szerepelt meghatározni a kritériumokat.

Első körben az a javaslat, hogy olyan lakóközösséggel érdemes foglalkozni amely alapvetően nyitott és kevés problémával kell küzdjenek.

A projekt megvalósítása ami gyakorlatilag már csak azokkal történne akik abban a lakóközösségben élnek.

A negyedik szakasz az hogy a fenntartható működést hosszútávú megvalósítást támogatjuk és a visszahozás a lezárás alapvetően inkább kommunikációs platformokat jelent az önkormányzatnak.

Kérdésekre elmondja, hogy ez egy európai mozgalom, de ők kifejezetten Béccsel vannak kapcsolatban.

Magyarországon Budapesten kívül is mindenképpen szeretnének terjeszkedni.

A Cohausing se nem közösségi tulajdonú se nem magántulajdonú tulajdonképpen egy nonprofit szervezeti tulajdon.

Bíró Zsoltnak kicsit ellenérzése van azzal, hogy egy fajta zárt csoportot alkotnak. Számára fontos, hogy ez egy hosszútávú és értéktöbbletet bizosító megoldás legyen.

Szerinte jobb ha egy házban vegyes közösségek élnek.

Cohausing: alapjáraton a zárt közösségek egymást támogató emberek, nyitottak, több évtizedes tapasztalat alapján csak pozitív tapasztalatok vannak, pont ezt mutatja a kevés elvándorlás, cserélődés.

3.Napirend

Egyebek

A rendes bizottság ülése 24-én 9.00 órakor kezdődik.

A Bizottság elnöke az ülést 11.54 órakor bezárja.

Juhász Veronika Kiss Roland jegyzőkönyv hitelesítő elnök

Budapest, 2022. június ………...

Kmf

**Kapják:**

1. Polgármester

2. Jegyző

3. Irattár